
3200. Odlok o povprečni gradbeni ceni za m2 koristne stanovanjske površine, vrednosti stavbnih zemljišč in stroških komunalnega opremljanja stavbnih zemljišč na območju Občine Ig v letu 1996, stran 4612.
Na podlagi 43. in 44.b člena zakona o stavbnih zemljiščih (Uradni list SRS, št. 18/84, 32/85 in 33/89), 7., 12. in 20. člena pravilnika o enotni metodologiji za izračun prometne vrednosti stanovanjskih hiš in stanovanj ter drugih nepremičnin (Uradni list SRS, št. 8/87) in statuta Občine Ig (Uradni list RS, št. 26/95), je Občinski svet občine Ig na 19. redni seji dne 12. 9. 96 sprejel

O D L O K
    o povprečni gradbeni ceni za m2 koristne stanovanjske površine, vrednosti stavbnih zemljišč in stroških komunalnega opremljanja stavbnih zemljišč na območju Občine Ig v letu 1996

1. člen

Povprečna gradbena cena za m2 koristne stanovanjske površine, ki se izračunava po JUS U.C2.100, III. stopnje komunalne opremljenosti, zmanjšane za povprečne stroške komunalnega opremljanja stavbnega zemljišča znaša 90.000 SIT na dan 1. 1. 1996.

2. člen

Cena m2 stavbnega zemljišča brez upoštevanja minulih družbenih vlaganj, se oblikuje po območjih in odstotkih od povprečne gradbene cene določene v 1. členu. 

Odstotki za posamezna območja znašajo:

– za območje naselij: Brest, Dobravica, Golo, Gornji Ig, Ig, Iška Loka, Iška vas, Iška, Kot, Kremenica, Matena, Rogatec nad Želimljami, Sarsko, Staje, Strahomer, Škrilje, Tomišelj, Visoko, Vrbljene in Zapotok 3%,

– za ostala območja v občini 2,5%.

3. člen

Povprečni stroški komunalnega opremljanja stavbnih zemljišč srednje III. kategorije komunalne opremljenosti in 2. skupino gostote poselitve oziroma faktorja izkoriščenosti zemljišča znašajo na dan 1. 1. 1996, 7.500 SIT/m2 koristne stanovanjske površine:

  – stroški za individualne komunalne naprave 3.500 SIT/m2 koristne stanovanjske površine,

  – stroški za kolektivne komunalne naprave 4.000 SIT/m2 koristne stanovanjske površine.

4. člen

Povprečna gradbena cena, cena za stavbno zemljišče in povprečni stroški komunalnega opremljanja stavbnih zemljišč se mesečno revalorizirajo v skladu z določili zakona o stavbnih zemljiščih.

5. člen

Ta odlok začne veljati z dnem sprejema.

